Neil Young

**Neil Percival Young** (Toronto, 12 de novembre de 1945) es un cantaire e guitarrista de musica folk, country e rock canadian.
L'apogèu de sa popularitat se situa al començament dels ans 1970 amb los albums *[[After the Gold Rush]]* e *[[Harvest (album)|Harvest]]* e son ròtle dins le grop Crosby, Stills, Nash & Young. Es lo filh del jornalista e novelista canadian Scott Young defuntat en 2005.

La musica de Neil Young es de bon reconéisser de per sa votz nauta de tenòr e la guitarra omnipresenta. Las cançons relevan de genres ben distincts : un folk rock acostic mesclat de country amb de cançons coma *[[Heart of Gold (chanson de Neil Young)|Heart of Gold]]* o *Long May You Run* ; mas tanben una forma de hard rock e grunge abans l'ora, musica lancejanta e ipnotica de las guitarras saturadas que se retròba dins *Cinnamon Girl*, *Southern Man* o *Rockin' in the Free World*, sovent associat amb Crazy Horse, lo grop que l'acompanhèt una granda part de sa carrièra. 

## Engatjaments
* En 1970, escriguèt la cançon *[[Ohio (cançon)|Ohio]]* en reaction a una fusilhada ont quatre estudiants que manifestavam pacificament contra la guèrra de Vietnam foguèron tuats segon sas pròprias paraulas pels "pichons soldats de Nixon". David Crosby insistèt sul coratja qu'aguèt Neil Young per mencionar lo nom del president dels Estats Units Richard Nixon dins sa cançon, çò que li valguèt d'èsser forabandit d'unas ràdios. La contracultura americana e las ondadas de protestacion s'aproprièron puèi lo grop Crosby, Stills, Nash and Young e la cançon. 
* En 1989, sa cançon *Keep on rockin' in the free world* criticava ironicament, alara que lo capitalisme trionfava al moment de la casuda del Comunisme, lo deslabrament de la societat americana
* En 2006, sortiguèt un album manifesta anti-Bush e la guèrra d'Iraq, dont una cançan cridant a una procedura d'impeachment *Let's Impeach the President*.
* En 2014, manifestèt amb los oposants a l'oleoducte XL Keystone : "Es un grand pas dins la marrida direccion per la santat de la Tèrra" e escriguèt la cançon *Who's gonna stand up*.
* En 2015, Neil Young anoncièt la sortida d'un album politicament engatjat contra la firma Monsanto, la firma Starbucks e los OGM.
* En 2016, refusèt que Donald Trump faga servir sa cançon *Keep on rockin' in the free world* per sa campanha electorala. "A pas degut legir los coblets" çò diguèt agaçat. En reaccion autorizèt Bernie Sanders a utilizar la cançon.
* En 2018, durant l'incendi istoric que toquèt Califòrnia, en reaccion al tweet de Donald Trump  atribuïssent la responsabilitat a la " marrida gestion " de l’Estat de Califòrnia Neil Young refutèt l'argument en declarant "Sem fragils pr'amor del cambiament climatic ; las calors extrèmas e e la secada ne son las consequéncias dirèctas."
* En 2019, testimonhèt de son admiracion per Greta Thunberg : "L'avenidor aparten a Greta Thunberg e a sa generacion. Aqueles tipes actualament al poder als Estats Units, en Anglatèrra, en Brasil, son pas que de loosers, de representants d'un monde e d'un sistèma en fin de corsa. Vivon dins lo passat, creson que pòdon arestar la marcha del temps. Existís un decalatge de mai en mai grand entre nòstres leaders e lo pòbles, mai que mai los joves. Aquò pòt pus durar."
*Lo 17 de març de 2020, interpretèt *Heart of Gold* dins un live Twitter, durant lo qual el e sa molher anoncièron sosténer Bernie Sanders dins sa candidatura per l'investitura democrata de 2020.

## Discografia
* *Neil Young* (1968)
* *Everybody Knows This Is Nowhere* (1969)
* *After the Gold Rush* (1970)
* *Harvest* (1972)
* *On the Beach* (1974)
* *Tonight's the Night* (1975)
* *Zuma* (1975)
* *Long May You Run* (1976)
* *American Stars 'n Bars* (1977)
* *Comes a Time* (1978)
* *Rust Never Sleeps* (1979)
* *Hawks & Doves* (1980)
* *Re-ac-tor* (1981)
* *Trans* (1982)
* *Everybody's Rockin*' (1983)
* *Old Ways* (1985)
* *Landing on Water* (1986)
* *Life* (1987)
* *This Note's for You* (1988)
* *Eldorado* (1989)
* *Freedom* (1989)
* *Ragged Glory* (1990)
* *Harvest Moon* (1992)
* *Sleeps with Angels* (1994)
* *Mirror Ball* (1995)
* *Broken Arrow* (1996)
* *Silver & Gold* (2000)
* *Are You Passionate?* (2002)
* *Greendale* (2003)
* *Prairie Wind* (2005)
* *Living with War* (2006)
* *Living with War: "In the Beginning"* (2006)
* *Chrome Dreams II* (2007)
* *Fork in the Road* (2009)
* *Le Noise* (2010)
* *Americana* (2012)
* *Psychedelic Pill* (2012)
* *A Letter Home* (2014)
* *Storytone* (2014)
* *The Monsanto Years* (2015)
* *Colorado* (2019)
* *Homegrown* (2020)
* *Barn* with Crazy Horse (2021)
* *'Toast* with Crazy Horse (2022)
* *Noise & Flowers* amb Promise of the Real (2022, live)
* *World Record* amb Crazy Horse (2022)

## Referéncias